คือพอดีหนูโดนความร้อนจากไอน้ำ ที่แขนแล้วประคบน้ำแข็งแผลก็ไม่ใหญ่นะคะ ประมาณฝาขวดน้ำดื่ม พอผ่านไปสัก 2-3 วัน มีตุ่มใสพอง อยู่ตรงกลาง อยู่ 2 จุด แต่ตุ่มใสนี้ไม่แตกนะคะ พอมีวิธีไหนที่ทำให้แผลหายเร็ว หรือต้องทาอะไรไหมค่ะ
สวัสดีค่ะ Chaphatthichada Chaisanitในกรณีนี้น่าจะเป็นแผลที่เกิดจากความร้อน ซึ่งแบ่งได้หลายระดับและรักษาแตกต่างกันขึ้นกับความรุนแรงถ้ามีตุ่มน้ำใสขึ้นและเจ็บที่แผลด้วย น่าจะเป็นแผลไฟไหม้ระดับสอง แผลไฟไหม้ระดับสองคือเกิดการไหม้ขึ้นที่ชั้นหนังกำพร้าตลอดทั้งชั้น (ทั้งชั้นผิวนอกและชั้นในสุด) และหนังแท้ส่วนที่อยู่ตื้น ๆ (ใต้หนังกำพร้า) จึงหายได้เร็วและไม่เกิดเป็นแผลเป็นเช่นกัน ยกเว้นถ้ามีการติดเชื้อ แผลก็อาจมีหนองให้เห็น แดงมาก เจ็บปวดมาก มีไข้ร่วมด้วยการดูแลตัวเองเบื้องต้น ไม่ควรใช้น้ำแข็งหรือน้ำเย็นจัดประคบ เพราะอาจทำให้บาดแผลลึกมากขึ้นได้ ล้างแผลด้วยน้ำเปล่าอุณหภูมิปกติ ใช้ผ้าสะอาดปิด ทำแผลด้วยอุปกรณ์ทำแผลพิเศษที่มีวัสดุปิดแผลสำหรับแผลไฟไหม้โดยเฉพาะ ใช้ยาฆ่าเชื้อทาบางๆเฉพาะที่ ที่นิยมใช้กันคือ 1% ซิลเวอร์ซัลฟาไดอะซีนค่ะ ร่วมกับได้ยาฆ่าเชื้อเฉพาะที่ทาไปด้วยเพื่อป้องกันการติดเชื้อแนะนำไปพบแพทย์เพื่อประเมินแผลว่าเป็นระดับใดมากน้อยแค่ไหนก่อนและควรรักษาอย่างไรให้เหมาะสมที่สุดค่ะ